《寄羽林卢大夫将军》
唐代·无可

将军直禁闱，绣服耀金羁。羽卫九天静，英豪四塞知。

望云回朔雁，隔水射宫麋。旧国无归思，秋堂梦战时。

门风荀氏敌，剑艺霍家推。计日旌旄下，萧萧万马随。

作者简介：无可，唐代诗僧，俗姓贾，范阳（今河北涿州）人，贾岛从弟。少年时出家为僧，尝与贾岛同居青龙寺，后云游越州、湖湘、庐山等地。大和年间，为白阁寺僧。与姚合过往甚密，酬唱至多。又与张籍、马戴等人友善。无可攻诗，多五言，与贾岛、周贺齐名。亦以能书名，效柳公权体。